ચૈત્ર સુદ એકમ ને ગુડી પડવાને દિવસે મારે એક કામસર દેવલાલીથી મુંબઇ જવું પડ્યું. મારા દિકરાએ વાપીથી ઇંટરનેટ દ્વારા નાસિકથી મુંબઇની ટિકિટ કઢાવી તેની વિગત મને મોબાઇલ પર S.M.S. કરી. બીજે દિવસે સવારે નાસિક રોડ રેલ્વે સ્ટેશનથી હું ટ્રેનના જણાવ્યા મુજબના ડબ્બામાં ચડી મારી સીટ નજીક ગયો. મારી બેઠકાની આજુબાજુમાં 8 થી 10 મહિલાઓ બેઠી હતી. મારી સીટ મને આપવા વિનંતી કરી, મહિલા કહે આ સીટ તો મારી બુક કરાવેલી છે. વધુ પંચાતમાં ન પડતા ડબ્બામાં નીચે બેઠક જમાવીને ટી.સી. ના આવવાની રાહ જોતો બેઠો.